Gedenkdiens vir slagoffers van Golden Gate-busongeluk | Maroela Media
Gedenkdiens vir slagoffers van Golden Gate-busongeluk
Die bus wat op 19 Augustus 2016 in die Golden Gate-natuurreservaat in die Vrystaat gerol het Foto: Via @kopereend / Twitter
'n Gedenkdiens is Woensdag in Bloemfontein gehou om die lewe te vier van die 11 lede van die weermag wat Vrydag dood is toe 'n militêre bus in die Golden Gate-natuurreservaat naby Clarence in die Vrystaat gerol het.
Die oorledenes is:
– Kapelaan Phumza Teledimo (37) van Bloemfontein, getroud en met drie kinders
– Sersant Matseko Josephine Madimabe (26), enkellopend en met een kind
– Korporaal Akhona Tshoni (30), enkellopend
– Onderkorporaal Sharon Nosiphiwe Macala (27), enkellopend en met een kind
– Onderkorporaal Cheena Roberta Jonkers (30), enkellopend en met twee kinders
– Onderkorporaal Maditsietsi Constance Morotolo (26), enkellopend
– Maserame Dorcas Molibeli (25), enkellopend
– Portia Palesa Ramabodu (26) (siviel), enkellopend
– Lesego Cynthia Rasethuntsha (25) (siviel), enkellopend en met een kind
– Maria Jacobs (57) (siviel), geskei en met drie kinders
– Alice Thakanyane Masilo (27) (siviel), getroud en met een kind
Maroela Media het vroeër berig die busbestuurder, een van slegs twee mans in die bus wat 41 SANW-personeellede na 'n Vrouemaandviering by die Basotho Cultural Village in Clarens vervoer het, het die ongeluk oorleef.
Nege vroue is op die toneel dood toe die bus verskeie kere teen 'n steilte op die R712 afgerol het. Nog twee vroue is in die hospitaal dood en talle is beseer.
Die oorsaak van die ongeluk is nog nie bekend nie en word deur die padverkeersbestuurskorporasie (RTMC) ondersoek.
Die polisie in die Vrystaat en vervoerowerhede het gesê die pad word gekenmerk deur baie skerp draaie en is wel geskik vir busse. 'n Volledige verslag oor die voorval sal binne 'n maand aan Nosiviwe Mapisa-Nqakula, minister van verdediging en militêre veterane, gelewer word.
Lees alle vorige berigte oor die Golden Gate-busongeluk op Maroela Media.
14-jarige kry skyfies ná verkragting
Rowers buit Bloem-winkel, ondanks leë kluis
Ag Vader tog, hoe lank gaan hulle nou weer rou ….. Dit is mos 'n hele familiêre ding, 'n begrafnis onder dié mense: dit is die Ma se broer, se neef se oorlede vrou se kleinkind, maar begrafnis hou, hou hulle begrafnis en dan 'n "memorial" ook nog. Ek onthou een keer het 'n kollega vir ons baas vir die soveelste keer af gevra vir "haar ouma se begrafnis" en toe vra die baas vir haar "Nou hoeveel Ma's en Pa's het jy gehad, dat jy soveel Ouma's het om te begrawe?".